CONTRACTUL INDIVIDUAL DE MUNCĂ ÎN STATE MEMBRE ALE UNIUNII EUROPENE

	DEPARTAMENTUL PENTRU STUDII PARLAMENTARE ŞI POLITICI UE          DIRECŢIA STUDII ŞI DOCUMENTARE LEGISLATIVĂ


CONTRACTUL INDIVIDUAL DE MUNCĂ ÎN STATE MEMBRE ALE UNIUNII EUROPENE


                                                                                                                   SEPTEMBRIE 2013
Documentare şi sinteză: Bogdan Mrejeru, consilier parlamentar
Lucrările elaborate în cadrul Direcţiei studii şi documentare legislativă sunt cu caracter documentar şi nu reprezintă punctul de vedere al Camerei Deputaţilor.

* Lucrările elaborate în cadrul Direcţiei studii şi documentare legislativă sunt cu caracter documentar şi nu reprezintă punctul de vedere al Camerei Deputaţilor
ABSTRACT
Acest studiu se fundamentează pe cercetările
 întreprinse de experţi recunoscuţi
 în domeniul pieţei muncii
 şi își propune să prezinte aspecte ale unor legislații europene în domeniul dreptului individual al muncii (Franţa, Italia, Marea Britanie, Polonia, Suedia şi Ungaria) venind astfel în întâmpinarea celor care doresc să cunoască modul concret de reglementare a raporturilor de muncă. 

De asemenea, unele soluţii legislative existente în diferitele sisteme de drept analizate ar putea constitui o bază pentru reconstrucția şi reechilibrarea relațiilor individuale de muncă, așa cum sunt acestea reglementate în prezent de legea română. 


Importanţa dezvoltării pieţei muncii la nivel naţional
 şi european este relevată de adoptarea în ultimii ani a mai multor directive în domeniu, precum şi a unor documente strategice în contextul modelului european al economiei sociale de piaţă cum ar fi Europa 2020
, document care proiectează direcţiile fundamentale de dezvoltare economică şi socială ale Uniunii Europene în secolul 21.


Este de notorietate faptul că piaţa muncii din România se confruntă, în prezent, cu un blocaj determinat de absenţa unor politici coerente în domeniu, blocaj care nu face altceva decât să consolideze starea de degradare permanentă a resurselor umane şi a pieţei forţei de muncă în general
.

Considerăm că prin codificarea raporturilor de muncă s-a realizat un pas înainte din perspectiva României dar, în contextul crizei economice actuale, trebuie armonizate protecţia/mobilitatea
 angajaţilor şi interesele angajatorilor în scopul menţinerii forţei de muncă şi preocupării pentru crearea de noi locuri de muncă,  în special prin stimularea investiţiilor în economie.
* Lucrările elaborate în cadrul Direcţiei studii şi documentare legislativă sunt cu caracter documentar şi nu reprezintă punctul de vedere al Camerei Deputaţilor.

I. CONSIDERAŢII GENERALE
Art. 10 din Codul muncii
 actual defineşte contractul individual de muncă
 ca fiind acel contract in temeiul căruia o persoană fizică, denumită salariat, se obligă să presteze muncă pentru şi sub autoritatea unui angajator, persoana fizică sau juridică, în schimbul unei remuneraţii denumite salariu.

Având în vedere definiţiile pe care legislaţia le-a consacrat contractului individual de muncă, în diversele sale etape de evoluţie, doctrina românească conţine mai multe opinii în legătura cu acesta.

Astfel, contractul individual de muncă a fost definit ca înţelegerea încheiată în scris, între o persoană fizică, pe de o parte, şi, de regulă, o societate, pe de altă parte, prin care prima se obligă a presta munca prevazută în contract –îndeplinind atribuţiile ce-i revin, cu respectarea disciplinei şi a legalităţii, în cadrul unităţii, care, corelativ se obligă să-i asigure persoanei încadrate –condiţii corespunzătoare pentru buna desfăşurare a activităţii, deplină protecţie şi securitate a muncii şi să o retribuie în raport cu munca prestată, potrivit legii şi clauzelor contractului.

Potrivit altei opinii, contractul individual de muncă este înţelegerea încheiată în scris prin care o parte –salariatul –se obligă la prestarea, cu continuitate, în timp a unei munci în folosul şi sub subordonarea celeilalte părţi –angajatorul –persoana juridică sau persoana fizică, iar acesta este obligat, la rândul său, să-i plătească salariul şi să-i asigure condiţii adecvate de muncă.
Din definiţiile date contractului individual de muncă, rezultă ca acesta se caracterizează prin urmatoarele elemente: prestarea muncii de către salariat, plata salariului de către angajator şi raporturile de subordonare dintre angajator şi salariat.
Dintre aceste elemente, relaţia de subordonare dintre angajator şi salariat imprimă contractului individual de muncă nota de specificitate faţă de alte tipuri de contracte.

Subordonarea salariatului faţă de angajatorul său se caracterizează prin prestarea muncii sub autoritatea celui care angajează, acesta având puterea de a da ordine şi directive salariatului, de a controla îndeplinirea sarcinilor de serviciu şi de a sancţiona abaterile de la disciplina muncii. 
Noi contracte mai putin obisnuite par să devină modelele preferate ale angajatorilor.  Astfel, alături de contractele pe perioadă nederminată, determinată sau part-time, se încheie colaborări prin contractul cu zero ore de muncă, cele care presupun un mini-job, contractul intermitent şi alte modele care au atras atenţia în ultimii ani. 

În acelasi timp, aceste contracte de muncă reprezintă o dovada a faptului ca o slujbă cu norma intreagă şi contract pe perioada nedeterminată nu se mai găseşte la fel de usor.
În Anglia
, se estimează că ar fi mai mult de un milion de persoane, angajate în baza unui  "contract cu zero ore de muncă."
 Caracteristica principală a acestui tip de contract individual de muncă este faptul ca acesta nu garantează nici timpul de lucru, nici un salariu minim, iar angajatul poate fi înştiiintat cu privire la ziua sa de muncă cu o zi înainte. Piata forţei de munca din Marea Britanie este caracterizată printr-o flexibilitate foarte mare, iar aşa-numitele contracte de muncă atipice au proliferat peste tot în Europa.

Europenii
 sunt din ce în ce mai mult ori nevoiţi să treacă printr-un loc de munca precar pentru a reintra pe piaţa forţei de muncă. Multe state europene au dezvoltat mai multe forme de contracte atipice încă din anii 2000.

În Germania, pe de altă parte, reforma pieţei forţei de muncă din anul 2003, a introdus inclusiv "mini-locuri de muncă", contracte pentru şomerii pe termen lung plătite cu aproximativ 400 de euro pe lună, de obicei, limitate la 15 ore pe saptamână, care sunt scutite de impozite şi contributii sociale. În prezent, 7,4 milioane de oameni au un astfel de mini-job şi 1,4 milioane sunt plătite cu mai puţin de 5 euro brut pe oră.
Pentru a introduce mai multă flexibilitate pe piaţa muncii
, Italia a creat în acelaşi mod la începutul anilor 2000, o serie de noi contracte temporare: "acord pe proiect", "contract intermitent", "furnizarea de servicii ". Acesta din urmă, de exemplu, nu acorda beneficiile protecţiei sociale titularului sau. La momentul actual, aproape unul din doi italieni este angajat cu unul dintre cele trei tipuri de contracte.

De asemenea, multe guverne europene (Spania, Italia, Portugalia şi Franţa) încearcă să promoveze angajarea prin contracte pe durata nedeterminată, prin subvenţionări, facilitând concedieri sau crescând impozitarea contractelor pe termen scurt.


În cele ce urmează vom prezenta aspecte privind relaţiile de muncă respectiv tipuri de contracte de muncă încheiate între angajatori şi persoanele fizice la nivelul unor state membre ale Uniunii Europene.
II. REGLEMENTĂRI PRIVIND CONTRACTUL INDIVIDUAL DE MUNCĂ ÎN STATE MEMBRE UE
FRANŢA

Contractul individual de muncă este acel contract în baza căruia o persoană  fizică, denumită salariat, prestează muncă pentru şi sub autoritatea unui angajator, persoană fizică sau juridică, în schimbul unei remunerații, denumită salariu. 

Potrivit legii
, regula o reprezintă încheierea contractelor individuale de muncă pe durată nedeterminată. Prin excepție, contractul individual de muncă se poate încheia și pe durată determinată, în condițiile prevăzute de lege. 
De asemenea, ca regulă, contractele individuale de muncă trebuie încheiate  în formă scrisă. Prin excepție, contractul individual de muncă pe durată nedeterminată și pentru normă întreagă poate fi încheiat și în formă orală. 

Verificarea aptitudinilor profesionale și personale ale persoanelor care solicită angajarea
Informațiile cerute, sub orice formă, de către angajator persoanei care solicită angajarea, nu pot avea alt scop decât acela de a aprecia competențele sale profesionale. Persoana care solicită angajarea este obligată să furnizeze informațiile cerute de către angajator, cu bună-credință. 
De asemenea, persoana selectată în vederea angajării va fi informată asupra tuturor metodelor utilizate de către angajator în vederea evaluării aptitudinilor și cunoștințelor sale. 
Anterior angajării unui salariat, angajatorul este obligat să întocmească un 

raport pe care să îl înregistreze la organismele de protecție socială competente. 

Acest raport trebuie să conțină următoarele elemente: 

A. Datele de indentificare ale angajatorului și ale salariatului; 

B. Data și ora angajării; 

C. Natura și perioada pentru care s-a încheiat contractul individual de muncă (pe durată determinată sau pe durată nedeterminată), precum şi durata perioadei de probă (dacă s-a stabilit o astfel de perioadă). 

Registrul unic de personal (Registrul general de evidență al salariaților) 

Fiecare angajator are obligația de a înființa un registru unic de personal. 

Acesta se completează în ordinea angajării și cuprinde: 

1) datele de indentificare ale ale tuturor salariaților; 

2) funcția ocupată; 

3) tipul contractului individual de muncă. 

Registrul unic de personal este păstrat la domiciliul sau sediul angajatorului, după caz, urmând să fie pus la dispoziția reprezentanților salariaților sau oricărei autorități care îl solicită, în condițiile legii. 

Pentru verificarea aptitudinilor salariatului, la încheierea contractului de muncă pe durată nedeterminată se poate stabili o perioadă de probă care să nu depășească un anumit interval de timp, determinat prin lege. Astfel, durata perioadei de probă nu poate depăși: 

a. 2 luni, în cazul muncitorilor calificați sau necalificați; 

b. 3 luni, în cazul personalului de supraveghere și tehnicienilor; 

Definițiile noțiunilor de ”personal de supraveghere” (agents de maîtrise) şi ”tehnicieni” (techniciens) sunt cuprinse în Anexa II a Codului muncii francez
. 

În cazul în care angajatorul, datorită unor motive economice, intenţionează să modifice una dintre clauzele esențiale ale contractului individual de muncă încheiat cu un salariat, acesta este obligat să solicite consimțământul salariatului. În acest scop, angajatorul îi va comunica intenția sa salariatului prin intermediul unei scrisori recomandate cu confirmare de primire. Angajatorul are obligația de a menționa în conținutul documentului termenul în care salariatul trebuie să îşi manifeste refuzul. 
Dacă salariatul nu a comunicat răspunsul său angajatorului în termen de o lună de la primirea scrisorii, se va considera că şi-a dat consimțământul cu privire la modificarea contractului. 
Tipuri de contracte individuale de muncă
1) Contract de muncă cu timp parțial 
În cazul în care se prestează muncă în baza unui contract cu timp parțial, stabilirea programului de lucru se va realiza prin intermediul contractelor colective de muncă încheiate la nivel de întreprindere sau la nivel de sector de activitate. În lipsa unor astfel de contracte colective, programul va fi stabilit de către angajator, ulterior obținerii avizului favorabil al comitetului de întreprindere sau, în lipsa acestuia, a reprezentanţilor salariaților. Refuzul unui salariat de presta muncă cu timp parțial nu poate constitui motiv de concediere a acestuia.

Salariatul încadrat cu contract de muncă cu timp parțial se bucură de toate drepturile salariaților cu normă întreagă, în condiţiile prevăzute de lege și de contractele colective de muncă aplicabile. Drepturile salariale se acordă proporțional cu timpul lucrat, raportat la drepturile stabilite pentru programul normal de lucru. 

Contractul de muncă cu timp parțial se poate încheia numai în formă scrisă și trebuie să cuprindă următoarele elemente:

 - calificările profesionale ale salariatului, cuantumul remunerației ce i se cuvine și durata săptămânală sau lunară a timpului de muncă; 

 - condițiile în care se poate modifica programul de lucru; 
 - modalitățile în care îi va fi comunicată salariatului cu timp parțial repartizarea programului de lucru; 

 - condițiile în care salariatul cu timp parţial poate presta ore suplimentare. 
2) Contract de muncă pe durată determinată 

Contractul de individual de muncă pe durată determinată poate fi încheiat numai pentru executarea unor sarcini temporare și cu caracter precis. Acesta trebuie să îmbrace forma scrisă, iar în conținutul său trebuie să se precizeze motivul  încheierii sale, în caz contrar considerându-se că a fost încheiat pe perioadă nedeterminată. 

Cazurile în care se poate încheia un contract de muncă pe durată determinată:

 - pentru înlocuirea unui salariat, în cazul în care: 

 -este absent;

 - prestează temporar munca cu timp parțial;

 
- contractul său de muncă este suspendat; 
 
- acesta a părăsit locul său de muncă anterior desfiinţării postului său; 

În cazul creșterii temporare a structurii activității angajatorului; 

 -pentru desfășurarea unor activități cu caracter sezonier; 

-pentru înlocuirea unui antreprenor sau a unei persoane ce exercită o profesie liberală de către soțul său, ce se implică în activitatea întreprinderii, sau de către un asociat ce nu are calitatea de salariat; 

- pentru înlocuirea conducătorului unei societăți agricole; 

-în situația în care au fost emise dispoziții legale cu scopul de a favoriza temporar anumite categorii de persoane fără loc de muncă.
În cazul în care angajatorul își asumă obligația de a asigura pentru salariații săi formare profesională suplimentară; un contract de muncă pe durată determinată se poate încheia și de către un pensionar cu angajatorul în favoarea căruia a prestat munca anterior împlinirii condițiilor necesare pentru obținerea pensiei. 

Este interzisă încheierea de contracte de muncă pe durată determinată: 

 - în termen de 6 luni de la data la care au avut loc concedieri pentru motive economice, dacă motivul pentru care se încheie aceste contracte rezidă în creșterea temporară a structurii activității angajatorului. Această interdicție vizează numai posturile care au fost desființate ca urmare a dificultăților economice; 

 - pentru înlocuirea unui salariat al cărui contract de muncă este suspendat ca urmare a particpării la un conflict colectiv de muncă; 

 - pentru prestarea unor munci periculoase. 

Contractul individual de muncă pe durată determinată se poate încheia pe o perioadă de maxim 18 luni, luând în calcul și eventualele prelungiri. Această perioadă va fi redusă la 9 luni în cazul în care contractul este încheiat în scopul 

efectuării unor lucrări urgente impuse din rațiuni de securitate. 

Contractul individual de muncă pe durată determinată se poate încheia pe o  perioadă de 24 de luni în cazul în care: 

- munca se prestează în străinătate; 

- pentru înlocuirea unui salariat care a părăsit locul său de muncă anterior desființării postului său. 

Prin excepție, nu se va stabili durata contractului, în cazul în care acesta se încheie pentru: 

- înlocuirea unui salariat absent; 

- înlocuirea unui salariat al cărui contract de muncă este suspendat; 

- prestarea unor activități cu caracter sezonier etc.

Salariatul cu contract de muncă pe durată determinată poate fi supus unei 

perioade de probă. 

Referitor la condițiile de angajare și de muncă, salariații cu contract de muncă pe durată determinată nu vor fi tratați mai puțin favorabil decât salariații permanenți comparabili, numai pe motivul duratei contractului individual de muncă, cu excepția dispozițiilor aplicabile în materia încetării contractului individual de muncă. 

Contractul individual de muncă pe durată determinată încetează la expirarea termenului pentru care a fost încheiat. Dacă ulterior expirării termenului pentru care a fost încheiat contractul pe durată determinată salariatul continuă să presteze munca, acel contract se va transforma într-un contract pe durată nedeterminată. 

Contractul pe durată determinată poate fi prelungit o singură dată, în interiorul  termenului de 18 luni, menționat anterior. 
3) Munca prin agent de muncă temporară

Scopul recurgerii la munca temporară este acela de a pune la dispoziția unui  persoane denumite utilizator un salariat temporar, de către un agent de muncă temporară, în vederea executării de către salariatul temporar a unei misiuni. 

Fiecare misiune conduce la încheierea: 

- unui contract de punere de la dispoziție, încheiat între agentul de muncă  temporară și întreprinderea utilizatoare (utilizator); 

- unui contract de muncă temporară, încheiat între agentul de muncă temporară şi salariatul temporar. 

Agentul de muncă temporară este persoana fizică sau juridică a cărei activitate constă în punerea la dispoziția utilizatorului de salariați temporari, pe care îi recrutează și remunerează în acest scop. 

Un utilizator poate apela la salariați temporari pentru executarea unei sarcini precise şi cu caracter temporar denumită misiune șinumai în următoarele cazuri: 

- Pentru înlocuirea unui salariat, în cazul în care: este absent; 

 - prestează temporar munca cu timp parțial; 

 
- contractul său de muncă este suspendat; 

 
- acesta a părăsit locul său de muncă anterior desființării postului său; 

- în cazul creșterii temporare a structurii activității angajatorului; 

-  pentru desfăşurarea unor activităţi cu caracter sezonier; 

- pentru înlocuirea unui antreprenor sau a unei persoane ce exercită o profesie liberală de către soţul său, ce se implică în activitatea întreprinderii, sau de către un asociat ce nu are calitatea de salariat; 

- pentru înlocuirea conducătorului unei societăţi agricole; 

 - în situaţia în care au fost emise dispoziţii legale cu scopul de a favoriza temporar anumite categorii de persoane fără loc de muncă; 

- în cazul în care angajatorul îşi asumă obligaţia de a asigura pentru salariaţii săi formare profesională suplimentară; 

 - un contract de muncă pe durată determinată se poate încheia şi de către un pensionar cu angajatorul în favoarea căruia a prestat munca anterior împlinirii condiţiilor necesare pentru obţinerea pensiei. 

Este interzisă încheierea de contracte de muncă pe durată determinată în 

termen de 6 luni de la data la care au avut loc concedieri pentru motive economice, dacă motivul pentru care se încheie aceste contracte rezidă în creşterea temporară a structurii activităţii angajatorului. Această interdicţie vizează numai posturile care au fost desfiinţate ca urmare a dificultăţilor economice. 
Contractul de misiune
Contractul de misiune se încheie pe o durată determinată, stabilită prin contractul de punere la dispoziţie. 

Prin excepţie, durata contractului de misiune nu va fi stabilită cu ocazia încheierii sale în cazul în care acesta a fost încheiat pentru: 

- înlocuirea unui salariat absent; 

- înlocuirea unui salariat al cărui contract de muncă este suspendat; 

- prestarea unor activităţi cu caracter sezonier etc.

În acest caz, contractul de misiune va fi încheiat pentru o durată minimă urmând să înceteze fie la momentul revenirii la lucru a salariatului absent, fie la la momentul executării sarcinii pentru care a fost încheiat. 

Contractul de misiune se poate încheia pe o perioadă de maxim 18 luni, luând în calcul şi eventualele prelungiri. Această perioadă va fi redusă la 9 luni în cazul în care contractul este încheiat în scopul efectuării unor lucrări urgente impuse din raţiuni de securitate. 
Contractul de misiune se poate încheia pe o perioadă de 24 de luni în cazul în care: 

- munca se prestează în străinătate; 

- pentru înlocuirea unui salariat care a părăsit locul său de muncă anterior 

desfiinţării postului său. 

Contractul de misiune se încheiere numai în formă scrisă şi trebuie să cuprindă următoarele elemente: 

 - dispoziţiile relevante cuprinse în contractul de punere la dispoziţie; 

- calificările profesionale ale salariatului; 

 - modalităţile de remunerare ale salariatului, precum şi indemnizaţia de 

care beneficiază la încetarea contractului de misiune; 

 - durata perioadei de probă (dacă este prevăzută o asemenea metodă de verificare a aptitudinilor salariatului); 
 - condiţiile de repatriere a salariatului, în cazul în care prestează muncă  în afara teritoriului ţării; 

 
- numele şi adresa fondului de pensii suplimentar, precum şi a agenţiei 

de pensii; 

 
- menţiunea potrivit căreia nu este interzisă angajarea salariatului temporar de către utilizator după terminarea misiunii. 

Salariaţii temporari au dreptul de a primi o compensare în bani, corespunzătoare concediului neefectuat. 

Salariaţii temporari au acces la toate facilităţile şi serviciile acordate de utilizator, în aceleaşi condiţii ca şi ceilalţi salariaţi ai acestuia, cu excepţia serviciilor de transport. 

Utilizatorul este obligat să asigure dotarea salariatului temporar cu echipamente individuale de protecţie şi de muncă. 

Salariaţii temporari au dreptul de a fi informaţi cu privire la existenţa posturilor vacante în cadrul întreprinderii utilizatoare, în aceleaşi condiţii ca şi ceilalţi salariaţi ai acestuia. 

Încetarea contractului de misiune anterior expirării termenului pentru care a fost încheiat

Cu excepţia situaţiilor în care salariatul a săvârşit o abatere gravă sau în caz de forţă majoră, dacă agentul de muncă temporară denunţă contractul de misiune, acesta are obligaţia de a încheia un nou contract de misiune cu salariatul temporar. 

ITALIA

Constituţia Italiei
 conţine un set de prevederi fundamentale în domeniul dreptului muncii: în art.1 se statuează că Italia este o republică democratică întemeiată pe muncă; art. 4 recunoaşte dreptul fiecărui cetăţean la muncă.
Contractul individual de muncă 
Ca regulă, contractele individuale de muncă se încheie pe durată nedeterminată. 

Prin excepţie, se pot încheia contracte individualede muncă pe durată determinată numai în cazurile prevăzute de lege: pentru desfăşurarea unor activităţi cu caracter sezonier, pentru înlocuirea unui salariat ce se află în concediu pentru incapacitate temporară de muncă sau în concediu de maternitate, respectiv pentru desfăşurarea unor activităţi ce au caracter ocazional. 
Prin contractele colective de muncă aplicabile se pot stabili şi alte cazuri de încheiere a contractelor de muncă pe durată determinată. 

Contractul individual de muncă pe durată determinată încetează la expirarea termenului pentru care a fost încheiat sau la data realizării lucrării/proiectului pentru care a fost încheiat. 
Prin excepţie, angajatorul poate decide încetarea contractului pe durată determinată anterior expirării termenului pentru care a fost încheiat, sub condiţia ca decizia sa să aibă la bază o cauză justă. 

În prezent, în cazul în care un salariat continuă să presteze munca pe o perioadă de cel mult 10 zile de la data expirării contractului individual de muncă 

pe durată determinată, angajatorul va fi obligat să-i plătescă acestuia un spor ce nu poate fi mai mic de 20% din remuneraţia ce i s-ar fi cuvenit în mod normal.

Cuantumul acestui spor va creşte la 40% din remuneraţia ce i s-ar fi cuvenit în mod normal salariatului încadrat cu contract de muncă pe durată determinată, dacă acesta va continua să presteze munca pe o perioadă de cel mult 20 de zile de data expirării contractului său. Astfel, contractul de muncă pe durată determinată se va transforma, ope legis, într-un contract de muncă pe durată nedeterminată numai în cazul în care salariatul prestează munca pentru angajator pe o perioadă de cel puţin 21 de zile de la data expirării contractului. 
Contractul de muncă cu timp parţial

Contractul de muncă cu timp parţial poate fi încheiat numai în formă scrisă. Angajatorul nu are dreptul de modifica programul delucru al salariatului cu timp parţial decât cu respectarea următoarelor condiţii:

 - să aibă acordul salariatului; 

 - să mărească salariul angajatului. 

Suspendarea contractului individual de muncă poate interveni în următoarele situaţii: 

 - concediu de maternitate 

 - concediu pentru incapacitate temporară de muncă (datorat unui accident de muncă sau unei boli obişnuite). 
MAREA BRITANIE

Contractul individual de muncă 

Legea privind drepturile ce decurg din raporturile de muncă (Employment Rights Act)
 din 1996 conţine dispoziţii cu privire la obligaţia angajatorului de informare a salariatului asupra unor elemente considerate ca fiind indispensabile pentru desfăşurarea raporturilor de muncă. 
Astfel, art. 1 din actul normativ menţionat prevede că în situaţia în care un salariat începe să presteze munca pentru un angajator, acesta trebuie să-l informeze pe salariatul în cauză asupra: 

 - datelor de identificare ale părţilor; 

 - datei de la care urmează să înceapă activitatea; 

 - cuantumului remuneraţiei la care este îndreptăţit sau asupra modalităţii de  stabilire a acesteia; 

 
- peridiocităţii plăţii remuneraţiei; 

 
- duratei timpului de muncă; 

- duratei concediului de odihnă; 

 
- cuantumului remuneraţiei la care este îndreptăţit în cazul în care se află în  concediu pentru incapacitate temporară de muncă; 

 - duratei perioadei de preaviz la care este îndreptăţit salariatul sau pe care este obligat să-l acorde, după caz; 

 - durata contractului individual de muncă încheiat pe durata determinată sau atunci când salariatului nu i se oferă un loc de muncă permanent, perioada pe care angajatorul preconizează că acesta va presta munca; 

 - funcţiei pe care urmează să o ocupe sau o scurtă descriere a activităţilor pe care le va desfăşura; 

- locului de muncă sau în lipsa unui loc de muncă fix, asupra posibilităţii salariatului de a munci în diverse locuri, cu precizarea acestora; 

 - contractului colectiv de muncă aplicabil. 

În cazul în care salariatul urmează să presteze munca în străinătate, acesta trebuie să fie informat şi cu privire la următoarele aspecte: 

 - locul şi durata perioadei de muncă ce urmează să fie prestată în străinătate; 

 - prestaţiile în bani sau în natură aferente desfăşurării activităţii în străinătate; 

 - moneda în care îi vor fi plătite drepturile salariale; 

 - condiţiile de repatriere. 

În plus, angajatorul are obligaţia de a-i înmâna salariatului o notă prin care să-i aducă la cunoştinţă procedurile disciplinare aplicabile în unitate. 

Toate informaţiile menţionate trebuie puse la dispoziţia salariatului sub forma unei declaraţii scrise sau a unei scrisori de angajare redactată de angajator, în termen de cel mult 2 luni de la începerea activităţii. În situaţia în care angajatorul nu îşi îndeplineşte această obligaţie, salariatul este îndreptăţit să se adreseze Tribunalului Muncii, solicitând ca acesta să stabilească elementele asupra cărora ar fi trebuit să fie informat de către angajator. 

De asemenea, părţile pot încheia un contract individual de muncă care să guverneze relaţia dintre ele, însă nu este obligatoriu ca acesta să îmbrace formă 

scrisă. 

Orice modificare a elementelor ce fac obiectul obligaţiei de informare trebuie adusă la cunoştinţa salariatul în termen de maxim o lună de la data apariţiei modificării. 
In ceea ce priveşte conţinutul contractului individual de muncă, legislaţia britanică
 conţine un capitol denumit ”Protected Disclosure”, prin ale cărui reglementări se urmăreşte instituirea unor măsuri de protecţie în favoarea salariaţilor care divulgă anumite tipuri de informaţii. 

Salariaţii pot adresa o cerere angajatorului, prin care să-i solicite acestuia să convină asupra unei modificări a clauzelor contractului său de muncă, dacă 

modificarea se referă la unul din următoarele aspecte: 

 - durata timpului de lucru; 

 - programul de lucru. 

Scopul acestei modificări trebuie să rezide în necesitatea de a îngriji un copil/ o persoană care a împlinit vârsta de 18 ani şi care întruneşte anumite condiţii prevăzute de lege. 

Cererea prin care salariatul solicită angajatorului să convină asupra modificării clauzelor contractului său de muncă trebuie să cuprindă următoarele elemente: 

 - natura şi scopul cererii; 

 
- indicarea clauzelor contractuale care ar urma să facă obiectul modificării şi data de la care aceste modificări ar trebuie să opereze;

 
- descrierea consecinţelor pe care modificarea contracului de muncă ar urma să le producă aceste consecinţe trebuie să se refere în special la modul în care ar urma să fie afectată activitstea angajatorului. 

Salariatul poate înainte o asemenea cerere angajatorului cel mult o dată pe an. Angajatorul are dreptul să respingă solicitarea salariatului numai dacă sunt îndeplinite următoarele condiţii: 

 - modificarea clauzelor contractuale ar implica costuri suplimentare, ce cad în sarcina angajatorului; 
 - nu mai pot fi onorate solicitările clienţilor, datorită modificării timpului de 

lucru/programului de lucru al salariatul care adresează solicitarea; 

 - angajatorul se află în imposibilitatea de a distribui volumul suplimentar de muncă între ceilalţi salariaţi; 

 - angajatorul se află în imposibilitatea de a recruta personal suplimentar; 

 - se aduce atingere calităţii muncii prestate de ceilalţi salariaţi; 

 
- se urmăreşte restructurarea unităţii. 

Dacă angajatorul refuze să aprobe solicitarea salariatului, acesta poate 

contesta decizia angajatorului la Tribunalul muncii în termen de 3 luni de la data 

comunicării respectivei decizii de către angajator.
Tipuri de contracte individuale de muncă

a. Contractul de muncă pe durată determinată 

Prin "contract pe durată determinată" se înţelege un contract de muncă, care 

se caracterizează prin faptul că poate înceta şi în alte cazuri decât cele prevăzute de lege pentru celalte tipuri de contracte de muncă. Astfel, contractul pe durată determinată va înceta: 

 - la împlinirea termenului pentru care a fost încheiat; 

 
- la îndeplinirea unei sarcini determinate sau producerea (sau neproducerea) oricărui alt eveniment determinat, altul decât atingerea de către salariat a vârstei normale de pensionare. 

“Salariat cu contract de muncă pe durată determinată” reprezintă un salariat care este angajat în cadrul unui contract de muncă pe durata determinată; 

“Salariatul permanent” reprezintă un salariat care este angajat în baza unui contract de muncă pe durată nedeterminată. 

“Principiul pro rata” presupune că acolo unde un salariat cu contract de muncă pe durată nedeterminată comparabil primeşte sau are dreptul la salariu sau orice alt beneficiu, un angajat cu contract de muncă pe durată determinată trebuie să primească sau are dreptul de a primi o proporţie a acelui salariu sau orice alt beneficiu, având în vedere durata contractului de muncă. 

Conform prevederilor legale, un salariat deţine calitatea de salariat permanent comparabil în relaţie cu un salariat cu contract de muncă pe durată determinată dacă, în momentul în care tratamentul care este presupus a fi mai puţin favorabil angajatului cu contract de muncă pe durată determinată, ambii salariaţi sunt angajaţi de acelaşi angajator şi prestează o muncă identică sau foarte asemănătoare ţinând cont, dacă este relevant, de existenţa unui nivel similar de calificare şi aptitudini şi angajatul permanent lucrează în aceeaşi unitate ca salariatul cu contract de muncă pe durată determinată sau unde nu există un salariat cu contract de muncă pe durată nedeterminată comparabil care lucrează în acea unitate care îndeplineşte cerinţele sus-menţionate, lucrează în altă unitate şi îndeplineşte respectivele cerinţe. 

Un salariat cu contract de muncă pe durată determinată are dreptul de a nu fi tratat de angajatorul său mai puţin favorabil decât este tratat un salariat cu contract de muncă pe durată nedeterminată comparabil în ceea ce priveşte termenii contractului. Acest drept include, în special, dreptul salariatului cu contract de muncă pe durată determinată de a nu fi tratat mai puţin favorabil decât un salariat cu contract de muncă pe durată nedeterminată în ceea ce priveşte accesul la programele de pregătire profesională sau oportunitatea de a încheia cu angajatorul un contract pe durată nedeterminată. 

Când un salariat cu contract de muncă pe durată determinată este tratat de către angajatorul său mai puţin favorabil decât un salariat cu contract de muncă pe durată nedeterminată comparabil în ceea ce priveşte condiţiile de muncă, tratamentul în cauză va fi considerat ca fiind justificat pe motive obiective dacă prevederile contractului de muncă a salariatului cu contract de muncă pe durată determinată, luate în ansamblu, sunt cel puţin la fel de favorabile ca prevederile contractului de muncă al salariatului cu contract de muncă pe durată nedeterminată.
În cazul în care salariatul consideră că angajatorul i-a încălcat drepturile prevăzute în Legea privind contractul pe durată determinată, acesta are posibilitatea de a-i solicita angajatorului o declaraţie scrisă în care să îi fie prezentate motivele care au stat la baza încălcării drepturilor sale. Angajatorul este obligat să îi comunice salariatului răspunsul său în termen de 21 de zile de la data primirii solicitării. 

În situaţia în care un salariat consideră ca angajatorul i-a încălcat drepturile, are dreptul de a se adresa Tribunalului muncii. Dacă Tribunalul muncii consideră că reclamaţia salariatului este întemeiată, se va stabili care sunt drepturile şi obligaţiile părţilor. De asemenea, instanţa are posibilitatea de a: 

 - obliga angajatorul la plata de despăgubiri către salariat; 

 - recomandă angajatorului să ia măsuri în scopul prevenirii sau reducerii efectelor negative pe care le-a produs încălcarea obligaţiilor ce îi incumbau în temeiul legii. 

b. Contractul de muncă cu timp parţial 

Contractul de muncă cu timp parţial a fost reglementat în Regatul Unit prin 

Legea privind lucrătorii cu timp parţial din anul 2000, care a transpus Directiva 97/81/CE din 15 decembrie 1997 privind acordul-cadru cu privire la munca cu timp parţial. 
Astfel, legea prevede că lucrătorii cu timp parţial nu sunt trataţi într-un mod mai puţin favorabil decât lucrătorii cu normă întreagă comparabili în ceea ce priveşte condiţile lor de muncă numai din cauză că aceştia lucrează cu timp parţial, cu excepţia cazului în care tratamentul diferenţiat este justificat de motive obiective. 

Potrivit legii, lucrătorii cu timp parţial nu sunt consideraţi a fi trataţi într-un mod mai puţin favorabil decât lucrătorii cu normă întreagă comparabili în cazul în care aceştia (lucrătorii cu timp parţial) primesc un spor la salariu pentru prestarea muncii suplimentare în cuantum mai redus decât lucrătorii cu normă întreagă care prestează muncă suplimentară, în cazul în care numărul de ore suplimentare prestate de lucrătorii cu timp parţial nu depăşeştenumărul de ore de muncă pe care le prestează salariaţii cu normă întreagă în cadrul programului normal de lucru. 

În cazul în care salariatul consideră că angajatorul i-a încălcat drepturile prevăzute de lege, acesta are posibilitatea de a-i solicita angajatorului o declaraţie scrisă în care să îi fie prezentate motivele care au stat la baza încălcării drepturilor sale. Angajatorul este obligat să îi comunice salariatului răspunsul său în termen de 21 de zile de la data primirii solicitării. 
c. Munca prin agent de muncă temporară

Salariatul temporar este persoana care a încheiat un contract de muncă  temporară cu un agent de muncă temporară, în vederea punerii sale la dispoziţia unui utilizator pentru a lucra temporar sub supravegherea şi conducerea acestuia din urmă. 

Utilizatorul este persoana fizică sau juridică, care desfăşoară o actvitate economică, indiferent dacă urmăreşte sau nu obţinerea de profit, pentru care şi sub supravegherea şi conducerea căreia munceşte temporar un salariat temporar pus la dispoziţie de agentul de muncă temporară. 

Misiunea de muncă temporară înseamnă acea perioadă în care salariatul temporar este pus la dispoziţia utilizatorului pentru a lucra temporar sub supravegherea şi conducerea acestuia. 

Salariaţii temporari au acces la toate serviciile şi facilităţile acordate de utilizator, în aceleaşi condişii ca şi ceilalşi salariaţi ai acestuia (cantină, transport, 

creşe). 

Salariaţii temporari au dreptul de a fi informaţi asupra existenţei unor locuri de muncă vacante în întreprinderea angajatorului, în acelaşi condiţii prevăzute pentru salariaţii care au încheiat un contract de muncă cu utilizatorul. 

Condiţiile de bază de angajare şi de muncă aplicabile salariaţilor temporari 

sunt, pe durata misiunii de muncă temporară în cadrul unei întreprinderi utilizatoare, cel puţin acelea care s-ar aplica salariaţilor în cazul în care aceştia ar fi fost recrutaţi direct de întreprinderea utilizatoare respectivă pentru a ocupa acelaşi loc de muncă. 

Un salariat este considerat a fi ”comparabil” în raport cu un salariat temporar dacă, la momentul la care se pretinde încălcarea principiului egalităţii de tratatment: 

 - atât salariatului comparabil cât şi salariatul temporar lucrau sub conducerea şi direcţia utilizatorului; 

 - prestau activităţi identice sau similare; 

 - atât salariatului comparabil cât şi salariatul temporar aveau acelaşi loc de muncă. În cazul în care în unitatea respectivă nu există un salariat comparabil, care să presteze acelaşi tip de muncă ca salariatul temporar, comparaţia se va realiza cu un salariat care prestează acelaşi tip de muncă în cadrul altei unităţi. 

Prevederile menţionate se vor aplica numai dacă salariatul temporar a prestat  munca pentru utilizator pentru o anumită perioadă de timp, denumită perioadă de calificare. Durata perioadei de calificare este de 12 săptămâni.
POLONIA

În Codul Muncii
 sunt diferenţiate următoarele tipuri de contracte de muncă
:

 - Pentru o perioadă de probă - un astfel de contract poate preceda orice alt tip de contract, dar nu poate fi încheiat pe o perioadă mai mare de 3 luni, 

 - Pentru o perioadă de timp determinată - este un contract cu termen încheiat pentru o perioadă concretă de timp. Codul Muncii limitează numărul de astfel de contracte încheiate cu acelaşi angajat. În cazul în care contractul de muncă pentru o perioadă de timp determinată a fost încheiată de două ori, pentru două perioade consecutive, atunci următorul contract este considerat - dacă este vorba de efecte juridice - drept contract pentru o perioadă de timp nedeterminată (chiar dacă din punct de vedere formal acesta a fost încheiat pentru o perioadă de timp determinată)
, 

 - Pentru perioada de realizare a unei anumite sarcini - Contractul de realizare a unei sarcini, de asemenea, este încheiat pentru o perioadă de timp determinată, supusă reglementărilor din Codul Civil. Acesta este un aşa-numit contract de rezultat; mandatarul se obligă să realizeze sarcina respectivă, iar mandantul se obligă la plata salariului stabilit în contract.
 - Pentru o perioadă de timp nedeterminată - nu stabileşte termenul angajării.
- Contractul de mandat - este o formă populară de realizare a muncii având în vedere libertatea împrejurărilor de realizare a sarcinii, cum ar fi timpul sau locul de muncă. Contractul de acest tip este cuprins în Codul Civil. 
Contractul de mandat este un contract încheiat pentru o perioadă de timp determinată. Mandatarul se obligă să realizeze activităţile stabilite în numele mandantului. Acesta este un aşa-numit contract de activitate conştiincioasă; mandatarul realizează sarcina „cât poate de bine". 
Mandatarul realizează, în mod independent, sarcina ce reprezintă obiectul cererii de muncă (lipseşte elementul de subordonare şi efectuare a sarcinii sub conducerea cuiva, element caracteristic pentru un contract de muncă) ; de asemenea, acesta poate stabili în mod independent termenul şi locul de realizare a sarcinii (contractul de mandat stabileşte, cel mai adesea, termenul limită de realizare a sarcinii). Contractul de mandat poate fi, în funcţie de dorinţa părţilor, un contract plătit sau fără plată. 
De asemenea, poate fi anulat de fiecare dintre părţi. În cazul în care contractul de mandat a fost anulat de către mandatant, atunci acesta trebuie să returneze mandatarului costurile suportate de către acesta şi să îi plătească o parte din salariu, corespunzătoare activităţilor realizate până la acel moment. În cazul în care contractul este anulat de către mandatant, atunci acesta este obligat să repare dauna pe care clientul o suportă din titlul de nerealizare a contractului. 

Din titlul de stabilire a contractului de mandat, mandatarul se supune reglementărilor din domeniul asigurărilor sociale
 şi al taxelor
.
a) Încheierea contractului de muncă 

Contractul de muncă trebuie să fie încheiat în scris şi să stabilească părţile, tipul de contract, data încheierii acestuia, precum şi condiţiile de muncă, plată, după cum urmează:

· Tipul muncii 

· Locul de desfăşurare a muncii 

· Termenul la care se începe lucrul 

· Salarizarea corespunzătoare tipului de muncă 

· Durata timpului de lucru. 

În cazul în care contractul nu a fost încheiat în scris, angjatorul trebuie ca, nu mai târziu de data la care angajatul începe lucrul, să îi confirme acestuia în scris care este tipul contractului, precum şi condiţiile acestuia. 
b) Modificarea condiţiilor din contractul de muncă
Modificarea contractului de muncă necesită o formă scrisă şi poate fi realizată:

· În urma înţelegerii părţilor (angajatul şi angajatorul îşi exprimă acordul pentru modificarea condiţiilor contractului şi stabilesc termenul de la care modificarea intră în vigoare), 

· De către angajator, în urma unui aviz de modificare, care schimbă contractul de muncă (angajatorul propune noi condiţii de muncă şi plată). Angajatul poate atunci: 

· - să depună o declaraţie conform căreia acceptă condiţiile propuse; la sfârşitul întregii perioade de avizare vor intra în vigoare noile condiţii, 

· - să depună o declaraţie conform căreia nu acceptă condiţiile propuse; la sfârşitul perioadei de avizare contractul de muncă este reziliat sau 

· - să nu depună nici o declaraţie, ceea ce este echivalent cu acceptarea condiţiilor; la sfârşitul întregii perioade de notificare, pentru angajat, vor intra în vigoare noile condiţii. 

c) Rezilierea contractului de muncă
Contractul de muncă poate fi reziliat:

· Prin acordul părţilor, 

· În urma unui aviz, 

· Fără aviz; 

· La expirarea termenului pentru care a fost încheiat. 

Rezilierea contractului de muncă prin acordul părţilor - prin această formă angajatul şi angajatorul îşi exprimă acordul de reziliere a contractului de muncă într-un termen convenit de ambele părţi. 

Rezilierea contractului de muncă în urma unui aviz - printr-o declaraţie scrisă din partea angajatului sau a angajatorului, prin respectarea perioadei de avizare.  
Perioada de avizare diferă în funcţie de tipul contractului de muncă. Angajatul este cel mai bine protejat în cazul contractului de muncă pe o perioadă de timp nedeterminată. Perioada de avizare înseamnă atunci: 2 săptămâni - dacă angajarea a durat mai puţin de 6 luni, 1 lună dacă angajarea a durat cel puţin 6 ani şi 3 luni - dacă angajarea a durat cel puţin 3 ani. În cazul contractelor pentru o perioadă de timp determinată, cât şi în cazul contractelor încheiate pentru perioada de efectuare a unui anumit serviciu, perioada de avizare este de 2 săptămâni.

Rezilierea contractului de muncă fără avizare - contractul de muncă este reziliat prin declaraţia scrisă a angajatului sau a angajatorului, fără respectarea perioadei de avizare. Angajatorul poate rezilia contractul de muncă, în acest mod, numai din vina angajatului, în cazul în care:

· angajatul încalcă în mod sever obligaţiile fundamentale de serviciu, 

· se comit infracţiuni în perioada contractuală, prin care nu se mai permite continuarea angajării, cât şi: 

· din cauza angajatului, se pierd împuternicirile necesare desfăşurării muncii în baza postului ocupat, 

sau din cauze neimputabile:
· în cazul în care angajatul nu este capabil să lucreze pentru o anumită perioadă de timp. 

Angajatul poate rezilia contractul de muncă fără avizare

· dacă se constată că munca efectuată are o influenţă nefastă asupra sănătăţii acestuia, iar angajatorul nu îl transferă într-un alt mediu de lucru, corespunzător, cât şi 

· dacă angajatorul încalcă în mod sever drepturile fundamentale ale angajatului. 
SUEDIA

Contractul individual de muncă 
O caracteristică a legislaţiei muncii este faptul că se poate deroga de la normele generale numai prin acorduri colective nu şi prin cele individuale dintre angajat şi angajator. 

În Suedia există norme care reglementează dreptul muncii prin legi, contracte colective de muncă şi acorduri de angajare separate. 

Anumite legi sunt obligatorii, iar altele pot fi eliminate prin acorduri negociate. 

Aceasta înseamnă că în anumite alte acorduri şi în contractul colectiv de muncă se decide în mod diferit faţă de ceea ce stipulează legea. 

Astfel, legislaţia muncii
 din Suedia prevede faptul că un contract de muncă se aplică în mod normal pe durată nedeterminată şi poate înceta printr-o notificare doar atunci când există un motiv întemeiat de concediere. 
Aşadar, contractul individual de muncă pe perioada nedeterminată este regula. 

Contractul individual de muncă pe perioada determinată poate fi însă încheiat numai în anumite cazuri doar specificate în lege. 

Legea privind protecţia muncii
 stipulează în principal faptul că un contract de angajare va ramâne in vigoare în forma în care este, până când este notificat altfel, şi că un astfel de contract poate fi reziliat de către angajator doar în cazul în care există un motiv întemeiat pentru concediere. Un contract de muncă pe perioadă determinată poate fi încheiat numai în anumite cazuri specifice, enumerate în actul legislativ, cum ar fi angajarea generală pe perioadă limitată sau angajarea temporară pe post de suplinitor. Astfel de contracte pot fi semnate pentru maxim doi ani in decursul unei perioade continue de cinci ani. Dacă perioada adunată (totală) depăşeşte 2 ani în decursul perioadei stipulate de cinci ani angajarea se transformă în angajare pe perioadă nedeterminată. 

De asemenea este permis să existe un acord sau o convenţie între părţi în 

cazul în care perioada de timp a convenţiei nu este mai mare de 6 luni. 

Forma scrisă a contractului de muncă nu este necesară pentru valabilitatea contractului. 

În termen de o lună de la începerea activităţii de către angajat, angajatorul 

trebuie să furnizeze informaţii cu privire la numele si adresa corectă a angajatorului: 

 
- data începerii activităţii, locul de muncă, drepturile angajatului, denumirea profesională a locului de muncă, dacă contractul este încheiat pe perioada  determinată sau nedeterminată dacă conţine sau nu perioadă de probă. 

În ceea ce priveşte contractul de muncă pe perioadă determinată trebuie să fie menţionată data precum şi condiţiile de încetare a acestuia cât şi durata de 

probă. Totodată, trebuie furnizate informaţii cu privire la beneficiile salariale precum şi intervalele de timp în care urmează să se efectueze plata; precum şi contractul colectiv de muncă aplicabil dacă este cazul. 

UNGARIA

Atât Constituţia, cât şi dispoziţiile introductive ale Codului muncii statuează principiile care stau la baza reglementărilor raporturilor de muncă: interdicţia discriminării, protecţia vieţii private a angajaţilor, buna-credinţă, respectiv interdicţia îngrădirii drepturilor şi libertăţilor sindicale. 
De asemenea, Codul muncii, Legea Nr. XXIII/1992 si Legea Nr. XXXIII/1992 reglementează aspecte generale referitoare la relaţiile de muncă, normele sale cuprinzând dispoziţii minimale cu privire la conţinutul contractului de muncă şi condiţiile de muncă
. 

Contractul individual de muncă 

Părţile contractului de muncă sunt angajatorul şi salariatul. Persoana fizică dobândeşte capacitate de muncă la împlinirea vârstei de 16 ani. Astfel, acessta poate încheia un contract de muncă fără acordul reprezentantului legal sau al părinţilor. Prin excepţie, o persoană fizică poate încheia un contract de muncă şi la împlinirea vârstei de 15 ani, dacă frecventează cursurile la zi ale unei şcoli profesionale/liceu, însă numai pe perioada vacanţei şi cu acordul părinţilor sau al reprezentanţilor legali. 
Salariaţii ce nu au împlinit vârsta de 18 ani şi care fac obiectul învăţământului obligatoriu, pot fi angajaţi, cu autorizarea prelabilă a autorităţii publice competente, în scopul atingerii de performanţe în domenii precum arte, sport, modeling sau publicitate. 

Totodată, legea prevede că este interzisă angajarea tinerilor (persoanele care nu au împlinit vârsta de 18 ani) şi femeilor în vederea prestării unor activităţi care ar putea fi de natură să le afecteze dezvoltarea sau starea fizică. 
Calitatea de angajator este condiţionată de dobândirea capacităţii depline de exerciţiu. Angajatorul are obligaţia de a îi comunica angajatului numele persoanei care are dreptul să îl reprezinte în relaţiile de muncă.

Actele îndeplinite de către o persoană ce nu a fost autorizată de angajator să exercite drepturile şi obligaţiile ce decurg din raporturile de muncă pe seama sa sunt lovite de nulitate. 

Cu excepţia situaţiei în care legea prevede altfel, raporturile de muncă dintre salariat şi angajator vor fi consfinţite prin încheierea unui contract de muncă în formă scrisă. Nulitatea contractului de muncă pentru lipsa formei scrise a contractului poate fi invocată numai de către salariat, în termen de 30 de zile calendaristice de la data la care acesta a început să presteze munca. 

Contractul individual de muncă nu poate conţine clauze care să fie contrare prevederilor legii sau ale contractului colectiv demuncă aplicabil, cu excepţia cazului în care acesta conţine dispoziţii mai favorabile salariatului. 

În cuprinsul contractului individual de muncă trebuie să se regăsească cel puţin următoarele elemente: identitatea părţilor, salariul de bază, locul de muncă, precum şi funcţia ocupată de salariat.
 De asemenea, angajatorul are obligaţia ca, în termen de 30 de zile de la încheierea contractului în formă scrisă, să-l informeze pe angajat asupra: 

 
 - duratei normale a muncii;

 - altor elemente constitutive ale veniturilor salariale, precum şi peridiocitatea plăţii salalariul la care salariatul are dreptul;

 - dăţii la care contractul îşi produce efectele;

 
- duratei concediului de odihnă la care are dreptul;

 
- condiţiilor acordării preavizului;

 - contractului colectiv de muncă aplicabil.

În cazul în care salariatul urmează să presteze munca în străinătate, acesta trebuie să fie informat şi cu privire la următoarele aspecte: 

 - locul şi durata perioadei de muncă ce urmează să fie prestată în străinătate; 

 - prestaţiile în bani sau în natură aferente desfășurării activității în străinătate; 

 
- moneda în care îi vor fi plătite drepturile salariale; 

 - condiţiile de repatriere. 

Toate aceste informaţii trebuie prezentate salariatului anterior plecării sale în străinătate. Orice modificare a elementelor precizate în timpul executării contractului individual de muncă impune încheierea unui act adiţional în termen de 30 de zile calendaristice de la data la care a survenit modificarea.
Salariatul poate presta munca fie într-un loc stabil, fie în diferite locaţii. În cazul în care, datorită naturii specifice a activităţii prestate, angajatul este nevoit să muncească frecvent în afara sediului/domiciliului angajatorului, locul din care acesta primeşte dispoziţiile pe care trebuie să le aducă la îndeplinire va fi prevăzut în contractul individual de muncă ca fiind principalulsău loc de muncă.

Dacă are loc o schimbare a sediului/domiciliului angajatorului, contractul de muncă va trebui modificat în următoarele situaţii: 

 
- când durata de timp necesară pentru deplasarea salariatului de la reşedinţa sa la ocul de muncă, prin utilizarea mijloacelor de transport în comun, a crescut cu minimum o oră şi jumătate. 

 - cu o oră în cazul în care salariatul: este un tată singur, ce are în îngrijire un copil în vârstă de până la 10 ani; 

 - este o mamă, ce are în îngrijire un copil în vârstăde până la 10 ani; 

 - este o persoană cu dizabilităţi, ce nu poate folosi alte mijloace de  transport în comun decât cele pe care le utiliza anterior schimbării sediului/domiciliului angajatorului; 

Dacă modificarea sediului/domiciliului angajatorului determină şi modificarea condiţiilor de muncă ale salariatului sau prespune costuri de transport mai ridicate ori afectează în mod negativ viaţa personală a acestuia. 

În aceste situaţii, modificarea contractului de muncă va include şi acordul părţilor asupra cuantumului prestaţiilor suplimentare pe care le datorează angajatorul, aferente costurilor de transport. 

Sub condiţia inexistenţei unei stipulaţii contrare, contractul individual de muncă se consideră a fi încheiat pe durată nedeterminată. 
Tipuri de contracte individuale de muncă 

a) Contractul de muncă pe durată nedeterminată
Durata contractului de muncă pe durată determinată va fi stabilită prin acordul părţilor, însă nu poate depăşi 5 ani, luând în calcul şi posibilele prelungiri. În cazul în care părţile nu au convenit asupra duratei contractului, angajatorul are obligaţia de a indica în contractul individual de muncă perioada (preconizată) pe care acesta se încheie. 
Un contract individual de muncă încheiat pe durată determinată va fi considerat ca fiind încheiat pe durată nedeterminată dacă salariatul prestează munca cel puţin o zi în plus, după momentul expirării contractului încheiat pe durată determinată şi având acordul superiorului său. 

Prin excepţie, contractele individuale de muncă încheiate pe o durată determinată de maximum 30 de zile calendaristice vor fi prelungite numai pe o  perioadă de timp echivalentă cu cea pentru care s-aîncheiat contractul iniţial. 
Prin derogare de la aceste dispoziţii, în cazul în care încheierea unui contract 

individual de muncă este condiţionată de existenţa unor aprobări/autorizaţii,  respectivul contract nu va putea fi încheiat decât pentru o durată egală cu cea pentru care a fost emisă autorizaţia. Astfel, dacă autorizaţia a fost eliberată pentru o perioadă mai mare de 5 ani, contractul individual de muncă pe durată determinată va putea avea, la rândul său, o durată mai mare de 5 ani. 
Contractul individual de muncă încheiat pe durată determinată poate înceta numai în următoarele cazuri: 

 
- prin acordul părţilor; 

 
- prin expirarea termenului pentru care a fost încheiat contractul individual de muncă pe durată deerminată; 

 - pe durata sau la sfârşitul perioadei de probă, fără acordarea unui termen de preaviz; 

 - prin denunţarea extraordinară a contractului individual de muncă; 

Angajatorul poate dispune încetarea contractului de muncă pe durată determinată în ipoteza în care este supus procedurii lichidării judiciare sau procedurii insolvenţei, precum şi în situaţia în care menţinerea relaţiei de muncă devine imposibilă datorită unor evenimente care afectează în mod direct şi grav activitatea angajatorului. 
Prin excepţie, un angajator poate dispune încetareacontractului individual de muncă pe durată determinată şi în alte situaţii decât cele menţionate, sub condiţia de a-i plăti angajatului o sumă de bani echivalentă cu totalitatea drepturilor salariale ce i s-ar fi cuvenit pe o durată de 1 an. Totuşi, dacă până la expirarea contractului ar rămâne mai puţin de 1 an, angajatorul ar trebui să îi plătească salariatului o sumă de bani echivalentă cu totalitatea drepturilor salariale ce i s-ar fi cuvenit până la  expirarea contractului. 

b) Contractul de muncă cu timp parţial 
Nu există reglementare specială în această materie.
c) Munca prin agent de muncă temporară
Pot fi agenţi de muncă temporară societăţile: în care răspunderea asociaţilor/acţionarilor este limitată; 

 - care au sediul în Ungaria sau în alt stat membru UE. 

Este interzisă angajararea salariaţilor temporari de către utilizator pentru realizarea unei activităţi ilegale sau pentru înlocuirea unui salariat care participă la grevă. 
Contractul încheiat între agentul de muncă temporară şi salariatul temporar va fi lovit de nulitate absolută în cazul în care: conţine o clauză potrivit căreia salariatului temporar îi este interzis să încheie un contract individual de muncă cu utilizatorul la încetarea misiunii; 

 
- conţine clauze prin care se stipulează obligaţia salariatului temporar de a-i plăti agentului de muncă temporară anumite taxe în schimbul demersurilor efectuate în vederea recrutării sale de către utilizator. 

Drepturile şi obligaţiile ce decurg din contractul  de muncă încheiat cu salariatul temporar vor fi exercitate în comun de către agentul de muncă temporară şi utilizator. 

Totuşi, încetarea contractului de muncă poate fi dispusă numai de către  agentul de muncă temporară. În cazul în care salariatul doreşte încetarea raporturilor de muncă, acesta va trebui să notifice în scris agentul de muncă temporară. În ceea ce priveşte aspectele ce ţin de organizarea muncii, salariaţii temporari se vor supune regulilor existente la nivelul întreprinderii utilizatoare. 
Încetarea contractului de muncă temporară poate avea loc în următoarele  situaţii: - prin acordul părţilor; 

 
- la iniţiativa agentului de muncă temporară, dacă: 

 - salariatul temporar nu corespunde profesional locului de muncă ocupat; 

 
- agenţia de muncă temporară nu a încadrat salariatulla o întreprindere 

utilizatoare în termen de 30 de zile de la data încheierii contractului; 

 - este justificată prin motive tehnice care ţin de activitatea desfăşurată de  agentul de muncă temporară. 

La iniţiativa oricăreia dintre părţi, fără acordarea unui termen de preaviz, în cazul în care: 

 - fie agentul de muncă temporară încalcă prevederile legale în materie/nu 

respectă clauzele contractuale; 

- fie salariatul nu îşi îndeplineşte obligaţiile ce decurg din raportul său de 

muncă. 

